ΓΡΑΠΤΗ ΕΡΩΤΗΣΗ E-3255/02

υποβολή: Daniel Hannan (PPE-DE) προς την Επιτροπή

(19 Νοεμβρίου 2002)

Θέμα: Πιέσεις στις μη οικοδομημένες περιοχές λόγω των κανόνων της ΕΕ για τις συμπληρωματικές επιδοτήσεις

Η ΕΕ έχει απαγορεύσει τις συμπληρωματικές επιδοτήσεις οι οποίες ενδεχομένως θα παρείχαν τη δυνατότητα κέρδους με την ανέγερση κατοικιών στις οικοδομημένες περιοχές. Αυτό οδηγεί σε τεράστιες πιέσεις στις μη οικοδομημένες περιοχές στη Μεγάλη Βρετανία. Τα πρακτικά ζητήματα που περιβάλλουν τον πραγματικό αντίκτυπο του τρόπου με τον οποίο μπορούν να βελτιωθούν και να αναπτυχθούν οι μικρές και οι μεγάλες πόλεις δεν γελοιοποιούν τις ιδέες των αποφάσεων της ΕΕ σ' αυτή την περίπτωση· θα μπορούσε παρακαλώ η Επιτροπή να σχολιάσει τη συγκεκριμένη περίπτωση σχεδίου αναμόρφωσης των Manningham Mills στο Μπράντφορντ· Ένα εξαίρετο κτήριο του δεκάτου ενάτου αιώνα θα παραμείνει ερειπωμένο λόγω του ότι η Επιτροπή δεν έχει κατανοήσει τη φύση του συστήματος ενδιάμεσης χρηματοδότησης (όπου το δημόσιο χρήμα μπορεί να καλύψει τη διαφορά μεταξύ του κόστους αποκατάστασης και ανάπτυξης και της τελικής αξίας του έργου) ως αντίθετου της κρατικής ενίσχυσης.

Απάντηση του κ. Monti εξ ονόματος της Επιτροπής

(9 Ιανουαρίου 2003)

Η Επιτροπή έχειπογραμμίσει και τονίσει στο παρελθόν, σε αρκετές ευκαιρίες και δυνάμει αρκετών αποφάσεων, τη σημασία της βελτίωσης του φυσικού περιβάλλοντος, την παροχή κατοικίας σε προσιτές τιμές, καθώς και την ανάπλαση των αστικών περιοχών στα σημερινά κράτη μέλη και ιδίως στο Ηνωμένο Βασίλειο (ΗΒ) (Σκωτία και Αγγλία)(1).

Με βάση αυτά, η Επιτροπή αξιολόγησε πάντοτε τόσο την ύπαρξη κρατικών ενισχύσεων όσο και τη συμβατότητα των προτεινομένων μέτρων με τις διατάξεις της συνθήκης ΕΚ στα πλαίσια των στόχων πολιτικής που έθεσαν τα κράτη μέλη. Τούτο αντικατοπτρίζεται ιδίως από το γεγονός ότι στα μέτρα ανάπλασης και χωροταξικής ανάπτυξης που κοινοποιήθηκαν στην Επιτροπή από τις αρχές του Ηνωμένου Βασιλείου περιλαμβάνονται η εκ νέου ανάπτυξη τωνποβαθμισμένων εκτάσεων καθώς και η παροχή συμπληρωματικών κατοικιών σε αναξιοποίητες τοποθεσίεςποβαθμισμένων περιοχών του Ηνωμένου Βασιλείου.

Επιπλέον, η Επιτροπή έχει αναγνωρίσει μέσω των αποφάσεών της ότι ο μηχανισμός χρηματοδότησης της διαφοράς gap funding που εφαρμόζεται από τις αρχές του Ηνωμένου Βασιλείου μπορεί να αποτελέσει μία αξιόπιστη προσέγγιση για την αντιμετώπιση των αναγκών ανάπλασης και για την επίτευξη στόχων κοινωνικής πολιτικής όπως αυτοί ορίστηκαν από τα κράτη μέλη. Στην περίπτωση της χρηματοδότησης της διαφοράς gap funding που χορηγείται στους κατασκευαστές κατοικιών, για την παροχή κατοικίας σε προσιτές τιμές, η Επιτροπή όρισε ότι, αν και η άμεση κυβερνητική παρέμβασηπέρ ιδιωτών ώστε να τους επιτρέψει να αγοράσουν κατοικίες σε πιο προσιτές τιμές δεν συνιστά ενίσχυση κατά την έννοια του άρθρου 87 της συνθήκης ΕΚ, το γεγονός ότι ο μηχανισμός χρηματοδότησης της διαφοράς χορηγεί κίνητρα στους κατασκευαστές μπορεί να θεωρηθεί ότι ευνοεί ορισμένες επιχειρήσεις και μπορεί να αποτελέσει κρατική ενίσχυση κατά την έννοια του άρθρου 87. Ωστόσο, η Επιτροπή επισήμανε ότι αυτά τα μέτρα μπορούν να είναι συμβιβάσιμα με την κοινή αγορά.

Το σχέδιο ανάπλασης του Manningham Mills στο οποίο αναφέρεται το Αξιότιμο Μέλος του Ευρωπαϊκού Κοινοβουλίου είναι σε περιοχή επιλέξιμη για στήριξη στα πλαίσια του προγράμματος 2000-2006 του Στόχου 2 για το Yorkshire και το Humber.

Το πρόγραμμα έχει πέντε στρατηγικούς στόχους:

1. Να παρακινήσει ένα ισχυρότερο επιχειρηματικό δυναμισμό μέσω της ενίσχυσης στη δημιουργία και διατήρηση περισσότερων και καλύτερων επιχειρήσεων.

2. Να βελτιώσει την ανταγωνιστικότητα τωνφισταμένων επιχειρήσεων μέσω της αύξησης της προστιθέμενης αξίας των παραγομένων αγαθών καιπηρεσιών και μέσω της αύξησης των πωλήσεων και του κύκλου εργασιών.

3. Να μειώσει τα επίπεδα φτώχειας σε ζώνες της πιο αποκλεισμένης από τις οικονομικές δραστηριότητες περιοχής, χρησιμοποιώντας συγκεκριμένες τοπικές κοινοτικές πρωτοβουλίες οικονομικής ανάπτυξης ως βασικό μέσο ανάπλασης.

4. Να αυξήσει τις επιχειρηματικές επενδύσεις και την οικονομική ανάπτυξη μέσω μεγιστοποίησης του ανταγωνιστικού πλεονεκτήματος που προσφέρουν περιοχές ιδιαίτερης γεωγραφικής αξίας των επιλέξιμων περιοχών του στόχου 2.

5. Να ενισχύσει την επίτευξη και τη βιωσιμότητα αυτών των στόχωνποστηρίζοντάς τους με ανώτερα επαγγελματικά προσόντα και με δράσεις που αφορούν τους ανθρώπινους πόρους.

Οι διάφορες μορφές δραστηριοτήτων που στηρίζει το πρόγραμμα για να ενισχύσει τους ανωτέρω στρατηγικούς στόχους περιγράφονται στο συμπληρωματικό έγγραφο του προγράμματος. Η στήριξη των σχεδίων για κατασκευή κατοικιών δεν ευθυγραμμίζεται στρατηγικά με κανέναν από αυτούς τους στόχους και δραστηριότητες και κατά συνέπεια τα σχέδια κατασκευής κατοικιών δεν είναι επιλέξιμα για στήριξη από το πρόγραμμα Στόχου 2.

Ως εγκαταλελειμμένο αλλά όμως διατηρητέο κτίριο, το Manningham Mills έχει αποτελέσει αντικείμενο μεγάλης δραστηριότητας στην περιοχή ώστε να εξευρεθεί για τούτο μία συνεχής, θετική χρήση. Εξυπακούεται ότι το Yorkshire Forward εργάζεται με το Urban Splash για τη διάσωση μέρους του συγκροτήματος προορίζοντάς το για κατοικίες. Όπως ήδη εξηγήθηκε, αυτός ο τύπος σχεδίου δεν μπορεί να είναι επιλέξιμος για ευρωπαϊκή στήριξη. Η διαχειριστική αρχή του προγράμματος (Yorkshire and Humber Government Office) ωστόσο, εξετάζει τη δυνατότητα συγχρηματοδότησης μίας μελέτης σκοπιμότητας 600 000 λιρών στερλινών για την προοπτική χρήσης μέρους του συγκροτήματος Manningham Mills ως κοινοτικού χώρου και μετατροπή του για εμπορική χρήση. Η διαχειριστική αρχή αναμένει επίσης μία προσφορά στις αρχές του 2003 για ένα σχέδιο 6 000 000 λιρών στερλινών για την ανάπτυξη εμπορικών χώρων στο Manningham Mills. Επειδή τούτα είναι σύμφωνα με τους στρατηγικούς στόχους του προγράμματος, μπορούν κάλλιστα να συγχρηματοδοτηθούν στα πλαίσια του προγράμματος.

Η Επιτροπή επιδοκιμάζει την πρωτοβουλία της περιφέρειας Yorkshire και Humber να αναπλάσει τέτοιεςποβαθμισμένες δομές όπως το Manningham Mills. Αν και τα σχέδια για κατασκευή κατοικιών δεν είναι επιλέξιμα για στήριξη, είναι σαφές ότι άλλα προγράμματα που θα ακολουθήσουν θα μπορούν να είναι επιλέξιμα για ευρωπαϊκή χρηματοοικονομική στήριξη. Η Επιτροπή είναι πεπεισμένη ότι μερικά από αυτά θα είναι επιτυχή και κατά συνέπεια θα επιτρέψουν να χρησιμεύσει η κατασκευή κτιρίων ως μέσο δημιουργίας απασχόλησης και πλούτου σύμφωνα με τους στόχους του προγράμματος.

(1) Βλέπε, μεταξύ άλλων, τις αποφάσεις της Επιτροπής στιςποθέσεις N 497/2001 Επιχορηγήσεις για την ιδιοκατοίκηση (Σκωτία), N 680/2001 Καθεστώς ενίσχυσης της ιδιοκτησίας (Σκωτία), N 230/2002 Στήριξη της εταιρικής σχέσης για την ανάπλαση (Αγγλία).